Document ID: 32009R0690

ΚΑΝΟΝΙΣΜΌΣ (ΕΚ) αριθ. 690/2009 ΤΗΣ ΕΠΙΤΡΟΠΉΣ
της 30ής Ιουλίου 2009
ο οποίος τροποποιεί τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας, καθώς και για την κατάργηση της οδηγίας 91/670/ΕΟΚ του Συμβουλίου, του κανονισμού (ΕΚ) αριθ. 1592/2002 και της οδηγίας 2004/36/ΕΚ
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2,
τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας, καθώς και για την κατάργηση της οδηγίας 91/670/ΕΟΚ του Συμβουλίου, του κανονισμού (ΕΚ) αριθ. 1592/2002 και της οδηγίας 2004/36/ΕΚ (1), και ιδίως το άρθρο 6 παράγραφος 2,
Εκτιμώντας τα ακόλουθα:
(1)
Σύμφωνα με το άρθρο 6 παράγραφος 1 του κανονισμού (ΕΚ) αριθ. 216/2008, τα προϊόντα, τα εξαρτήματα και ο εξοπλισμός πρέπει να συμμορφώνονται προς τις διατάξεις περιβαλλοντικής προστασίας του παραρτήματος 16 της σύμβασης περί Διεθνούς Πολιτικής Αεροπορίας (εφεξής «σύμβαση του Σικάγου»), έκδοση της 24ης Νοεμβρίου 2005 όσον αφορά τους τόμους Ι και ΙΙ, πλην των προσαρτημάτων του.
(2)
Μετά τη θέσπιση του κανονισμού (ΕΚ) αριθ. 216/2008 τροποποιήθηκε το παράρτημα 16 της σύμβασης του Σικάγου με την ενσωμάτωση της 9ης τροποποίησης του τόμου Ι και της 6ης τροποποίησης του τόμου II της 7ης Μαρτίου 2008, οι οποίες εφαρμόζονται από την 20ή Νοεμβρίου 2008.
(3)
Τα μέτρα που προβλέπονται στον παρόντα κανονισμό βασίζονται στη γνωμοδότηση που εξέδωσε ο Ευρωπαϊκός Οργανισμός Ασφάλειας της Αεροπορίας (εφεξής «Οργανισμός»), σύμφωνα με το άρθρο 17 παράγραφος 2 στοιχείο β) και το άρθρο 19 παράγραφος 1 του κανονισμού (ΕΚ) αριθ. 216/2008. Ο Οργανισμός γνωμοδότησε ότι ο κανονισμός (ΕΚ) αριθ. 216/2008 πρέπει να τροποποιηθεί με βάση τις αλλαγές της σύμβασης του Σικάγου.
(4)
Συνεπώς, ο κανονισμός (ΕΚ) αριθ. 216/2008 πρέπει να τροποποιηθεί αναλόγως.
(5)
Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής που έχει συσταθεί δυνάμει του άρθρου 65 του κανονισμού (ΕΚ) αριθ. 216/2008,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 6 παράγραφος 1 του κανονισμού (ΕΚ) αριθ. 216/2008 αντικαθίσταται από το ακόλουθο κείμενο:
«1. Τα προϊόντα, τα εξαρτήματα και ο εξοπλισμός πρέπει να συμμορφώνονται προς τις διατάξεις περιβαλλοντικής προστασίας που περιλαμβάνονται στην 9η τροποποίηση του τόμου Ι και στην 6η τροποποίηση του τόμου II του παραρτήματος 16 της σύμβασης του Σικάγου, οι οποίες εφαρμόζονται από την 20ή Νοεμβρίου 2008, πλην των προσαρτημάτων του παραρτήματος 16.».
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 2009.

Labels: 8
15